L'ajuntament de Sagunt obri dos procediments per a la contractació laboral temporal en pràctiques de periodisme i comunicació audiovisual
17 d’octubre 2018

![](/media/rrmbho5x/69ayuntamiento_cuerpo.jpg)  
  

L'ajuntament de Sagunt ha obert dos procediments per sistema de concurs per a la creació de dos borses per a la contractació laboral en pràctiques de graduats de periodisme i comunicació audiovisual (Grup A1). El termini per a la presentació d'instàncies i de documentació es va iniciar ahir, 16 d'octubre, i finalitzarà el pròxim dilluns 29 d'octubre de 2018. Junt a estes instàncies s'haurà d'acompanyar, a més dels mèrits objecte de valoració, el justificant d'haver efectuat el pagament de la taxa (60 euros).

  

Per ser admés en el procediment selectiu, els aspirants hauran de reunir tots i cadascun dels requisits exigits en les bases d'ambdos convocatòries. Estes bases es troben a la pàgina web del propi consistori. Així mateix, els aspirants hauran d'acreditar que hagen obtingut la titulació exigida en les presents bases, dins dels cinc anys (set quan el contracte es concerte amb un treballador amb discapacitat) següents a la terminació dels corresponents estudis. No obstant açò, com apunta el Servei Públic d'Ocupació Estatal, si l'aspirant és menor de 30 anys no s'hauran de tindre en compte la data de terminació dels estudis.

  

D'altra banda, els sol·licitants hauran d'estar també en possessió del certificat C1 de coneixements del valencià així com també estar en possessió del permís de conduir tipus B. 

  

El sistema de selecció dels aspirants serà mitjançant concurs, a este efecte es tindran en compte els següents mèrits:

  

1- Coneixement d'idiomes comunitaris (fins a 3 punts):

  

\- Nivell A1: 0,25 punts

\- Nivell A2: 0,50 punts

\- Nivell B1 0,75 punts

\- Nivell B2: 1 punt

  

2- Acreditació de realització de videos publicats, reportatges, entrevistes i notícies publicades on conste la seua autoria presentant un certificat oficial (fins a un màxim de 15 punts) segons detall:

  

\- Direcció: 0,025 per acreditació

\- Redacció: 0,020 per acreditació

\- Edició: 0,015 per acreditació

\- Gravació: 0,010 per acreditació

\- Locució: 0,005 per acreditació

  

3.- Nota mitjana de l'expedient acadèmic universitari (fins a 3 punts), els quals es concediran pel Tribunal Qualificador, seguint uns criteris bàsics de proporcionalitat.

  

4.- Coneixement del valencià (fins a 6 punts):

  

\- Certificat C2 coneixements de valencià: 3 punts

\- Certificat llenguatge administratiu: 1 punt

\- Certificat de llenguatge en els mitjans de comunicació: 2 punts

\- Certificat correcció de textos: 1 punt 

  

5.- Cursos de formació i perfeccionament relacionats amb les tasques pròpies de la categoria que es convoca. Únicament es valoraran estos cursos si van ser convocats o organitzats per la Universitat, organismes oficials, instituts o escoles oficials de funcionaris, o altres entitats públiques sempre que hagueren sigut homologats per l'Institut Valencià d'Administració Pública o una altra administració pública competent. La valoració de cada curs es realitzarà d'acord amb la següent escala:

  

\- De 100 o més hores: 1’5 punts

\- De 75 o més hores: 1 punt

\- De 50 o més hores: 0’75 punts

\- De 25 o més hores: 0’50 punts

\- De 15 o més hores: 0’20 punts​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-obri-dos-procediments-per-a-la-contractacio-laboral-temporal-en-practiques-de-periodisme-i-comunicacio-audiovisual/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-obri-dos-procediments-per-a-la-contractacio-laboral-temporal-en-practiques-de-periodisme-i-comunicacio-audiovisual/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-obri-dos-procediments-per-a-la-contractacio-laboral-temporal-en-practiques-de-periodisme-i-comunicacio-audiovisual/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-obri-dos-procediments-per-a-la-contractacio-laboral-temporal-en-practiques-de-periodisme-i-comunicacio-audiovisual/)